Sjednica Upravnog odbora Lokalne akcijske grupe Vuka-Dunav, održana je dana 29. prosinca 2020. godine u 09:00 sati u Gospodarskoj zoni Antunovac 23, 31216 Antunovac, te je sačinjen sljedeći

**ZAPISNIK**

**Sa 45. Sjednice Upravnog odbora**

Sjednicu Upravnog odbora LAG-a Vuka-Dunav otvara Predsjednik Upravnog odbora, Marjan Tomas, u 09:00 sati.

Utvrđeno je da su temeljem odredbi Statuta LAG-a Vuka-Dunav u cijelosti ispunjeni uvjeti za sazivanje i održavanje sjednice Upravnog odbora.

Prije prelaska na Dnevni red Upravnog odbora utvrđena je nazočnost članova i to kako slijedi:

1. Marjan Tomas, Općina Vladislavci,
2. Davor Tubanjski, Općina Antunovac,
3. Damir Maričić, Općina Vuka,
4. Marija Horvatek, KUD „Klasje Slavonije“ Antunovac,
5. Zdenko Đerđ, PVZ Fructus,
6. Grozde Mikulić, Udruga umirovljenika Općine Antunovac,
7. Maja Magdika, PVSZ "Agrovladislavci",
8. Mario Vila, OPG Mario Vila,
9. Stipe Modrić, Udruga veterana vojne policije iz Domovinskog rata OBŽ,
10. Ljubica Šunić, OPG Ljubica Šunić,
11. Lončarić Roman, OPG Lončarić Roman,
12. Doris Zubaj, KUD „I.K. Adamović“, Čepin
13. Milan Nešić, OPG Nešić,
14. Nogometni klub Vitez 92, Zdravko Krznarić

Za zapisničara je izabrana Sanja Šimić, a za ovjerovitelja zapisnika Ljubica Šunić.

Predsjednik Upravnog odbora, Marjan Tomas daje predloženi dnevni red na glasovanje, te je isti jednoglasno usvojen.

DNEVNI RED

1. Usvajanje zapisnika sa 44. sjednice Upravnog odbora,
2. Utvrđivanje provedbe pisanog postupka odabira projekata za Tip operacije 1.3.3. „Potpora razvoju malih poljoprivrednih gospodarstava“,
3. Utvrđivanje postojanja sukoba interesa svakog pojedinačnog člana Upravnog odbora koji je glasovao na sjednici Upravnog odbora,
4. Utvrđivanje sektorske zatupljenosti sukladno nadređenom sektorskom okviru, provjera da niti jedna interesna skupina (javni, civilni i gospodarski sektor) ne posjeduje više od 49% glasačkih prava prilikom odlučivanja,
5. Donošenje prijedloga Odluke o provedbi pojedinačnog glasovanja,
6. Informiranje članova Upravnog odbora sa postupkom provedbe Analize 1 i Analize 2, pristiglih na 5. LAG Natječaj za Tip operacije 1.3.3. „Potpora razvoju malih poljoprivrednih gospodarstava“,
7. Razmatranje prijedloga i donošenje Odluke o odbijanju projekata pristiglih na 5. LAG Natječaj za Tip operacije 1.3.3. „Potpora razvoju malih poljoprivrednih gospodarstava“,
8. Donošenje Odluke o Odabiru projekata pristiglih na 5. LAG Natječaj za Tip operacije 1.3.3. „Potpora razvoju malih poljoprivrednih gospodarstava“,
9. Donošenje prijedloga Obavijesti o Odbijanju prijave projekta zbog nedovoljno raspoloživih sredstava za Tip operacije 1.3.3. „Potpora razvoju malih poljoprivrednih gospodarstava“,
10. Donošenje prijedloga Odluke o utvrđivanju Konačne rang liste za Tip operacije 1.3.3. „Potpora razvoju malih poljoprivrednih gospodarstava“,
11. Donošenje prijedloga odluke o usvajanju Sporazuma o suradnji za provedbu međuteritorijalnog II. projekta suradnje,
12. Donošenje prijedloga Odluke o usvajanju prijedloga financijskog plana Lokalne akcijske grupe Vuka – Dunav za 2021. godinu,
13. Donošenje prijedloga Odluke o usvajanju prijedloga plana rada Lokalne akcijske grupe Vuka – Dunav za 2021. godinu,
14. Donošenje odluke o usvajanju Plana nabave za 2021. godinu,
15. Donošenje prijedloga Odluke o godišnjoj članarini redovitih članova LAG-a Vuka-Dunav za 2021. godinu,
16. Razno

**Ad1: Usvajanje zapisnika sa 44. sjednice Upravnog odbora**

Članovi LAG-a vuka-Dunav u materijalima za sjednicu Upravnog odbora dobili su zapisnik sa 44. Sjednice Upravnog odbora LAG-a Vuka-Dunav. Predsjednik Upravnog odbora Marjan Tomas otvara ovu točku dnevnog reda te otvara raspravu. Budući da rasprave nije bilo,

Predsjednik daje zapisnik na glasanje, a nakon glasovanja konstatira da je zapisnik sa 44. Sjednice Upravnog odbora jednoglasno prihvaćen.

**Ad2: Utvrđivanje provedbe pisanog postupka odabira projekata za Tip operacije 1.3.3. „Potpora razvoju malih poljoprivrednih gospodarstava“**

Tri (3) člana Upravnog odbora koji nisu mogli prisustvovati Sjednici Upravnog odbora (Krunoslav Ižaković, Blaženka Marinković i Ivan Žeravica), su imali pravo glasovanja, no niti jedan član se nije izjasnio za pisanu proceduru glasovanja.

**Ad3: Utvrđivanje postojanja sukoba interesa svakog pojedinačnog člana Upravnog odbora koji je glasovao na sjednici Upravnog odbora**

Predsjednik Upravnog odbora otvorio je ovu točku dnevnog reda, te je razmotreno moguće postojanje sukoba interesa između nositelja projekata i članova Upravnog odbora. Od prisutnih trinaest (14) članova Upravnog odbora, utvrđeno je postojanje sukoba interesa kod dva (2) člana.

**Član Upravnog odbora Zdenko Đerđ**, popunio je i vlastoručno potpisao Izjavu o izuzeću iz postupka odabira projekta na 45. Sjednici Upravnog odbora, dana 29. prosinca 2020. godine, te taj član Upravnog odbora, prilikom odlučivanja o projektu gdje je u sukobu interesa, nema pravo glasanja.

**Član Upravnog odbora, Zdenko Đerđ**, u sukobu je interesa sa prijaviteljem projekta OPG Anita Đerđ obzirom da je dio obitelji nositeljice OPG-a Anite Đerđ, pismenim putem je zatražio i potpisao Izjavu o izuzeću iz postupka odabira projekta OPG-a Anite Đerđ „Unaprjeđenje procesa rada i poslovanja“ na LAG razini za Tip operacije 1.3.3. „Potpora razvoju malih poljoprivrednih gospodarstava“ te je izuzet prilikom donošenja svih Odluka vezanih za navedenog prijavitelja.

**Član Upravnog odbora Ljubica Šunić**, popunila je i vlastoručno potpisala Izjavu o izuzeću iz postupka odabira projekta na 44. Sjednici Upravnog odbora, dana 18. prosinca 2020. godine, te taj član Upravnog odbora, prilikom odlučivanja o projektu gdje je u sukobu interesa, nema pravo glasanja.

**Član Upravnog odbora, Ljubica Šunić**, u sukobu je interesa sa prijaviteljem projekta OPG Domagoj Šunić, obzirom da je dio obitelji nositelja OPG-a Domagoja Šunića, pismenim putem je zatražila i potpisala Izjavu o izuzeću iz postupka odabira projekta OPG-a Domagoja Šunića „Uređenje i opremanje punionice meda i povećanje proizvodnih kapaciteta“ na LAG razini za Tip operacije 1.3.3. „Potpora razvoju malih poljoprivrednih gospodarstava“ te je izuzeta prilikom donošenja svih Odluka vezanih za navedenog prijavitelja.

Predsjednik UO-a zatvorio je ovu točku dnevnog reda.

**Ad4: Utvrđivanje sektorske zatupljenosti sukladno nadređenom sektorskom okviru, provjera da niti jedna interesna skupina (javni, civilni i gospodarski sektor) ne posjeduje više od 49% glasačkih prava prilikom odlučivanja**

Prije početka glasovanja, za pozitivno ocjenjene projekte iz Analize 2, potrebno je bilo utvrditi sektorsku zastupljenost sukladno Uredbi EU 1303/2013, čl.34. te [Pravilnika o provedbi podmjere 19.2. »Provedba operacija unutar CLLD strategije«, podmjere 19.3. »Priprema i provedba aktivnosti suradnje LAG-a« i podmjere 19.4. »Tekući troškovi i animacija« unutar mjere 19 »Potpora lokalnom razvoju u okviru inicijative LEADER (CLLD – lokalni razvoj pod vodstvom zajednice)« iz Programa ruralnog razvoja Republike Hrvatske za razdoblje 2014. – 2020.](http://narodne-novine.nn.hr/clanci/sluzbeni/full/2017_09_96_2217.html) (NN 96/2017, 53/2018).

Ukupno je od sedamnaest (17) članova Upravnog odbora, **pravo glasa imalo je sedamnaest (17) članova, od kojih je 14 članova fizički prisutno na sjednici, a ostalo troje se nije izjasnilo za pisanu proceduru glasovanja.**

**Tablica 1.**

|  |  |  |
| --- | --- | --- |
| **Članovi Upravnog odbora** | | |
| **Civilni sektor** | **Javni sektor** | **Gospodarski sektor** |
| 5 predstavnika | 3 predstavnika | 6 predstavnika |
| 35,71 % | 21,42% | 42,85 % |

Utvrđeno je da sastav Upravnog odbora zadovoljava sektorsku zastupljenost, sukladno tablici 1., te može donositi pravovaljane odluke.

**Ad5: Donošenje prijedloga Odluke o provedbi pojedinačnog glasovanja**

Predsjednik Upravnog odbora otvorio je ovu točku dnevnog reda, Upravni odbor jednoglasno je donio Odluku o provedi pojedinačnog glasovanja.

Predsjednik Upravnog odbora otvorio je raspravu, no rasprave nije bilo. Odluka je jednoglasno usvojena.

**Ad6:** **Informiranje članova Upravnog odbora sa postupkom provedbe Analize 1 i Analize 2, pristiglih na 5. LAG Natječaj za Tip operacije 1.3.3. „Potpora razvoju malih poljoprivrednih gospodarstava“**

Predsjednik Upravnog odbora otvorio je ovu točku dnevnog reda, te je riječ predao voditeljici LAG-a Vuka Dunav Ivani Čik, koja je obrazložila što se sve ocjenjivalo i tražilo u Analizi 1, te što se sve ocjenjivalo u Analizi 2, te koji su bili kriteriji odabira i koje su konačne odluke ocjenjivačkog odbora.

Nakon što nije bilo rasprave, Predsjednik Upravnog odbora zatvorio je ovu točku dnevnog reda.

**Ad7: Razmatranje prijedloga i donošenje Odluke o odbijanju projekata pristiglih na 5. LAG Natječaj za Tip operacije 1.3.3. „Potpora razvoju malih poljoprivrednih gospodarstava“**

Predsjednik Upravnog odbora Marjan Tomas otvorio je ovu točku dnevnog reda, te daje riječ Voditeljici LAG-a Ivani Čik, koja objašnjava članovima Upravnog odbora da je na Natječaj pristiglo 22 projektne prijave, od čega je izglasano 18 projekata, te se za dvije projektne prijave predlaže Odluka o odbijanju.

- **Prva projektna prijava**, **OPG Tkalec Tea, T.O. 1.3.3./20-33** je isključena nakon negativno ocijenjene Analize 1, obzirom da je prijavitelj probio rok za dostavu D/O/I-a. Razlog odbijanja projektne prijave je nepravovremena dopuna/obrazloženje/ispravak. Datum s povratnice sa poslanim D/O/I-em je 19.10.2020. godine, te je krajnji rok za D/O/I bio datum s povratnice + 7 kalendarskih dana, što je 26.10.2020. godine. Datum pristiglog D/O/I-ja sa poštanskog žiga na koverti je 27.10.2020. godine, te D/O/I/ nije pravovremeno dostavljen, što je razlog odbijanja projektne prijave. Predlaže da se za OPG TKALEC TEU izda Odluka o odbijanju projekta. Predsjednik Upravnog odbora daje projektnu prijavu na glasovanje, te je četrnaest (14) članova Upravnog odbora glasovalo sa DA.

- **Druga projektna prijava, OPG Šunić Domagoj, T.O. 1.3.3./20-27** je isključena iz daljnjeg ocjenjivanja nakon negativno ocijenjene Analize I, te projektna prijava nije dodijeljena ocjenjivačima na pregled u Analizi II. Razlozi odbijanja projektne prijave:

1. Priloženi Obrazac A. u projektnoj prijavi nije jednak Obrascu A. iz Natječaja za tip operacije 1.3.3. „Potpora razvoju malih poljoprivrednih gospodarstava“, objavljenog 3. lipnja 2020. godine na web stranici LAG-a Vuka-Dunav. Sukladno tome, nije dostavljen valjani obrazac A. Prijavni obrazac, te je Analiza I negativno ocijenjena.

2. Priloženi Obrazac B. Poslovni plan - opisni dio, u projektnoj prijavi nije jednak Obrascu B. iz Natječaja za tip operacije 1.3.3. „Potpora razvoju malih poljoprivrednih gospodarstava“, objavljenog 3. lipnja 2020. godine na web stranici LAG-a Vuka-Dunav. Tablični dio je dostavljen u papirnatom obliku no ne i u excel-u. Obzirom da nije dostavljen valjani obrazac B. Poslovni plan (opisni i tablični dio), postupit će se prema Prilogu I, točki 2. ovog Natječaja: „U slučaju da obrazac B. Poslovni plan (opisni i tablični dio) nije dostavljen prijava projekta se isključuje iz postupka odabira projekta, bez mogućnosti dopune/obrazloženja/ispravka (D/O/I). Predlaže da se za OPG ŠUNIĆ DOMAGOJA izda Odluka o odbijanju projekta. Predsjednik Upravnog odbora daje projektnu prijavu na glasovanje, te je trinaest (13) članova Upravnog odbora glasovalo sa DA. Prilikom odlučivanja o projektu zbog sukoba interesa izuzima se član Upravnog odbora Ljubica Šunić.

Predsjednik Upravnog odbora daje ovu točku dnevnog reda na raspravu, a pošto nije bilo rasprave, točka dnevnog reda dana je na glasanje, te je jednoglasno usvojena.

**Ad8: Donošenje Odluke o Odabiru projekata pristiglih na 5. LAG Natječaj za Tip operacije 1.3.3. „Potpora razvoju malih poljoprivrednih gospodarstava“**

Predsjednik Upravnog odbora otvorio je ovu točku dnevnog reda. Voditeljica LAG-a pojašnjava kako će se pojedinačno izglasavati svaki projekt za sebe. Svi članovi Upravnog odbora imaju pravo glasa za sedamnaest (17) projekta, dok se kod dva (2) projekta izuzima po jedan predstavnik gospodarskog sektora zbog utvrđenog sukoba interesa. U izglasavanju projekata sudjelovalo je četrnaest (14) članova Upravnog odbora. Predsjednik daje riječ Voditeljici koja redom pojašnjava svaki prijavljeni projekt.

**GLASOVANJE:**

**1. OPG Vujčić Igor, T.O.1.3.3./20-18**

- Kupnja i modernizacija mehanizacije u ratarskoj proizvodnji i stočarstvu.

- Planira kupnju novog malčera, softver i rabljenog traktora. Novi malčer namijenjen je za obradu poljoprivrednih ratarskih površina koje će gospodarstvo u narednom razdoblju koristiti za vlastitu stočarsku proizvodnju s obzirom da je gospodarstvo u procesu dobivanja pašnjaka. Malčer će imati minimalno 2,0 m radnoga zahvata što će omogućiti manji broj prohoda i manje troškove energije i goriva. Kupnjom softvera modernizirat će se obrada poljoprivrednih površina što će znatno utjecati na okoliš. Rabljeni traktor će omogućiti bolje prinose i veću efikasnost na poljoprivrednom gospodarstvu. Imat će minimalno 80 konjskih snaga. Softver za unaprjeđenje proizvodnje će poslužiti za poboljšanje produktivnosti proizvodnje.

- Dodijeljeni iznos bodova: 40

Predsjednik Upravnog odbora daje projektnu prijavu na glasovanje, te je četrnaest (14) članova Upravnog odbora glasovalo sa DA.

Projektna prijava je jednoglasno izglasana, te će korisniku biti dodijeljena Odluka odabiru projekta.

|  |  |  |
| --- | --- | --- |
| **Članovi Upravnog odbora** | | |
| **Civilni sektor** | **Javni sektor** | **Gospodarski sektor** |
| 5 predstavnika | 3 predstavnika | 6 predstavnika |
| 35,71 % | 21,42% | 42,85 % |

**2. OPG Roguljić Siniša, T.O.1.3.3./20-21**

- Kupnja nove vadilice za krumpir, prskalice nove, freze traktorske rabljene, rabljeni traktor, vagu digitalnu novu, nove četke za čišćenje krumpira i poljoprivredno zemljište-1 hektar.

-Nova vadilica za krumpir namijenjena je za vađenje krumpira iz zemlje za vlastitu proizvodnju. Nova prskalica će koristiti za zaštitu bilja krumpira minimalnog obima 400 l. Rabljena freza će se koristiti za pripremu tla gdje se radi krumpir i bit će minimalne radne površine 1,2 m. Rabljeni traktor će omogućiti bolje prinose i veću efikasnost na poljoprivrednom gospodarstvu. Imat će minimalno 30 konjskih snaga služit će za pogon mehanizacije koju gospodarstvo planira nabaviti ovim projektom. Nova vaga digitalna služit će za precizno vaganje krumpira koje se prodaje na tržištu. Četke za čišćenje krumpira služit će za odstranjivanje nečistoća s krumpira te se odnose na inovaciju u proizvodnji krumpira na gospodarstvu s obzirom da se na taj način povećava cijena i kvaliteta proizvoda. Poljoprivredno zemljište će se koristiti za povećanje biljne proizvodnje krumpira za minimalno 1 ha. Nova mehanizacija omogućiti pozitivan utjecaj na okoliš i vrijednosno će biti 27% vrijednosti projekta. Organiziranje aktivnosti za djecu, pripreme usluga edukacije vezane uz proizvodnju krumpira.

- Dodijeljeni iznos bodova: 40

Predsjednik Upravnog odbora daje projektnu prijavu na glasovanje, te je četrnaest (14) članova Upravnog odbora glasovalo sa DA.

Projektna prijava je jednoglasno izglasana, te će korisniku biti dodijeljena Odluka o odabiru projekta.

|  |  |  |
| --- | --- | --- |
| **Članovi Upravnog odbora** | | |
| **Civilni sektor** | **Javni sektor** | **Gospodarski sektor** |
| 5 predstavnika | 3 predstavnika | 6 predstavnika |
| 35,71 % | 21,42% | 42,85 % |

**3. OPG Zeba Perica, T.O.1.3.3./20-22**

- Modernizacija poljoprivredne mehanizacije i povećanje kapaciteta proizvodnje povrća u plastenicima.

- Gospodarstvo planira nabaviti sljedeću mehanizaciju: rabljeni traktor minimalno 30 ks snaga za pogon mehanizacije na gospodarstvu, novi sjetvospremač radne površine minimalno 1,8 m za pripremu poljoprivrednoga zemljišta, nova prskalica minimalno 300 l zapremine za zaštitu bilja. Nova vadilica krumpira za bržu i lakše vađenje krumpira, rotodrljača nova minimalno 2 m radne površine za obradu poljoprivrednog zemljišta, plug rabljeni minimalno dvobrzani za oranje poljoprivrednoga zemljišta. Kupnjom softvera unaprijedit će se proizvodnja i obrada poljoprivrednih površina što će znatno utjecati na produktivnost gospodarstva. Kupnja novoga plastenika od minimalno 150 m2 povećat će proizvodni kapacitet povrća na gospodarstvu.

- Dodijeljeni iznos bodova: 40

Predsjednik Upravnog odbora daje projektnu prijavu na glasovanje, te je četrnaest (14) članova Upravnog odbora glasovalo sa DA.

Projektna prijava je jednoglasno izglasana, te će korisniku biti dodijeljena Odluka o odabiru projekta.

|  |  |  |
| --- | --- | --- |
| **Članovi Upravnog odbora** | | |
| **Civilni sektor** | **Javni sektor** | **Gospodarski sektor** |
| 5 predstavnika | 3 predstavnika | 6 predstavnika |
| 35,71 % | 21,42% | 42,85 % |

**4.** **OPG Đerđ Anita, T.O.1.3.3./20-15**

- Kupnja poljoprivrednog zemljišta i sadnica lijeske koje su certificirani ekološki sadni materijal.

- Planira se izvršiti podizanje nasada koje će se uzgajati i njegovati po principima ekološke poljoprivredne proizvodnje. Cilj je ostvarivati i dodatnu potporu u okviru izravnih plaćanja, a vezano za mehaničko uklanjanja korova u redu (M10.1.16.), te je za tu svrhu predviđena kupnja traktorske freze.

- Dodijeljeni iznos bodova: 35

Predsjednik Upravnog odbora daje projektnu prijavu na glasovanje, te je trinaest (13) članova Upravnog odbora glasovalo sa DA. Prilikom odlučivanja o projektu zbog sukoba interesa izuzima se član Upravnog odbora Zdenko Đerđ.

Projektna prijava je jednoglasno izglasana, te će korisniku biti dodijeljena Odluka o odabiru projekta.

|  |  |  |
| --- | --- | --- |
| **Članovi Upravnog odbora** | | |
| **Civilni sektor** | **Javni sektor** | **Gospodarski sektor** |
| 5 predstavnika | 3 predstavnika | 5 predstavnika |
| 35,71 % | 21,42% | 35,71 % |

**5. SOPG Vlado Mišković, T.O.1.3.3./20-19**

- Podizanje nasada oraha, ulaganje u sustav za navodnjavanje.

- Predmetnim ulaganjem, planirano je podizanje novog nasada oraha u ekološkoj proizvodnji na 3,18 ha. Nasad će se podići na već postojećim poljoprivrednim površinama. Ulaganjem u prihvatljive aktivnosti, kao Sto su: Kupovina sadnica oraha (850 kom), tretiranje sadnica oraha ekološkim sredstvom, Ulaganje u sustav za navodnjavanje, Ulaganje u sustav za napajanje sustava za navodnjavanje, troškovi usluga konzultanta.

- Dodijeljeni iznos bodova: 35

Predsjednik Upravnog odbora daje projektnu prijavu na glasovanje, te je četrnaest (14) članova Upravnog odbora glasovalo sa DA.

Projektna prijava je jednoglasno izglasana, te će korisniku biti dodijeljena Odluka o odabiru projekta.

|  |  |  |
| --- | --- | --- |
| **Članovi Upravnog odbora** | | |
| **Civilni sektor** | **Javni sektor** | **Gospodarski sektor** |
| 5 predstavnika | 3 predstavnika | 6 predstavnika |
| 35,71 % | 21,42% | 42,85 % |

**6. OPG Vaci Franjo, T.O.1.3.3./20-20**

- Kupnja ukupno 100 kom sadnica voća (kruške, plave i bijele šljive, jabuke, breskve).

- Kupnjom ukupno 100 kom. sadnica voća (kruške, plave i bijele šljive, jabuke, breskve) povećat će se proizvodni kapacitet OPG-a i time direktno doprinijeti ostvarenju cilja projekta. Kupnja 20 koka nesilica po cijeni od 25 kn/kljun, Građenje drvenog objekta za spremanje mehanizacije , površine 6 m x 3,3 m. Izgradnja objekta za adekvatno spremanje mehanizacije omogućit će sigurnu i kvalitetnu pohranu mehanizacije, čime će se smanjiti troškovi održavanja i osigurati optimalan vijek trajanja mehanizacije. To će doprinijeti ostvarenju cilja Modernizacija i/ili unapređenje procesa rada i poslovanja. Kupnja materijala za gradnju kokošinjca (daske, štafle, letve, vijci, lim, željezne cijevi, pijesak, šljunak, cement, namal, šarke, zasun za vrata, boja za zidove i boja za drvo sl.) Opremanje objekta za prodaju i prezentaciju vlastitih poljoprivrednih proizvoda.

- Dodijeljeni iznos bodova: 35

Predsjednik Upravnog odbora daje projektnu prijavu na glasovanje, te je četrnaest (14) članova Upravnog odbora glasovalo sa DA.

Projektna prijava je jednoglasno izglasana, te će korisniku biti dodijeljena Odluka o odabiru projekta.

|  |  |  |
| --- | --- | --- |
| **Članovi Upravnog odbora** | | |
| **Civilni sektor** | **Javni sektor** | **Gospodarski sektor** |
| 5 predstavnika | 3 predstavnika | 6 predstavnika |
| 35,71 % | 21,42% | 42,85 % |

**7. OPG Marinko Hazenauer, T.O.1.3.3./20-32**

- Unaprijeđenje postojećeg poslovanja proširenjem proizvodnih površina, uvođenjem novih proizvoda, modernizacija proizvodnje nabavom nove mehanizacije nabava plastenika.

- Projektom se želi nabaviti plastenik za jagode površine 1.500-2.000 m2 s folijom. Za potpuno stavljanje u funkciju, potrebno je nabaviti agro-tekstil i crnu foliju potrebne kvadrature na koju će jagode biti posađene. Za potrebe navodnjavanja, potrebno je nabaviti crijeva preko kojih će navodnjavanje biti izvedeno. Nabavlja se 7-8.000 komada sadnica jagoda kako bi se proširila proizvodnja i povećale proizvodne količine. Planira se početak bavljenja proizvodnjom pekmeza i džemova od jagoda kako bi se količine jagoda koje se ne uspiju prodati, mogle dalje prerađivati te prodavati kvalitetan domaći proizvod.

- Dodijeljeni iznos bodova: 35

Predsjednik Upravnog odbora daje projektnu prijavu na glasovanje, te je četrnaest (14) članova Upravnog odbora glasovalo sa DA.

Projektna prijava je jednoglasno izglasana, te će korisniku biti dodijeljena Odluka o odabiru projekta.

|  |  |  |
| --- | --- | --- |
| **Članovi Upravnog odbora** | | |
| **Civilni sektor** | **Javni sektor** | **Gospodarski sektor** |
| 5 predstavnika | 3 predstavnika | 6 predstavnika |
| 35,71 % | 21,42% | 42,85 % |

**8. Braniteljska socijalno-radna zadruga DOLAC SLAVONSKI za proizvodnju, trgovinu i usluge, T.O.1.3.3./20-34**

**-** Kupnja traktora, prikolice i uklještenja za stoku.

- Svrha projekta „Zajedno do uspjeha“ je opstanak i razvoj BSRZ DOLAC SLAVONSKI sa sjedištem u Antunovcu kroz investiranje u potrebnu opremu nužnu za razvoj proizvodnje i usklađivanje naše poljoprivredne proizvodnje sa zahtjevima tržišta. Gospodarska održivost i postizanje veće konkurentnosti BSRZ DOLAC SLAVONSKI postići će se nabavkom potrebnog traktora, prikolice i uklještenja za stoku.

- Dodijeljeni iznos bodova: 35

Predsjednik Upravnog odbora daje projektnu prijavu na glasovanje, te je četrnaest (14) članova Upravnog odbora glasovalo sa DA.

Projektna prijava je jednoglasno izglasana, te će korisniku biti dodijeljena Odluka o odabiru projekta.

|  |  |  |
| --- | --- | --- |
| **Članovi Upravnog odbora** | | |
| **Civilni sektor** | **Javni sektor** | **Gospodarski sektor** |
| 5 predstavnika | 3 predstavnika | 6 predstavnika |
| 35,71 % | 21,42% | 42,85 % |

**9. OPG Šuler Rozalija, T.O.1.3.3./20-23**

**-** Kupnja sadnica dunje, nabava škara, bušilice za sadnju i opreme za navodnjavanje.

- Nositeljica gospodarstva ovim projektom planira nabavu 1700 sadnica dunje sa kojima će podiči novi voćnjak pod ekološkom proizvodnjom, te nabavu opreme škare, bušilica za sadnju kao i opreme za navodnjavanje, te solarnih panela. Kako je cilj nositeljice gospodarstva podizanje ekološkog nasada dunje ovim ulaganjem bi se riješio krucijalni problem nabave sadnica i opreme te značajno pomoglo ovom gospodarstvu u novoj proizvodnji.

- Dodijeljeni iznos bodova: 30

Predsjednik Upravnog odbora daje projektnu prijavu na glasovanje, te je četrnaest (14) članova Upravnog odbora glasovalo sa DA.

Projektna prijava je jednoglasno izglasana, te će korisniku biti dodijeljena Odluka o odabiru projekta.

|  |  |  |
| --- | --- | --- |
| **Članovi Upravnog odbora** | | |
| **Civilni sektor** | **Javni sektor** | **Gospodarski sektor** |
| 5 predstavnika | 3 predstavnika | 6 predstavnika |
| 35,71 % | 21,42% | 42,85 % |

**10. OPG Matković Ante, T.O.1.3.3./20-24**

- Kupnja domaćih životinja, višegodišnjeg bilja, sjemena i sadnog materijala, kupnja, građenje i/ili opremanje zatvorenih/zaštićenih prostora i objekata te ostalih gospodarskih objekata uključujući vanjsku i unutarnju infrastrukturu u sklopu poljoprivrednog gospodarstva u svrhu obavljanja poljoprivredne proizvodnje i/ili prerade proizvoda iz priloga 2. ovog Natječaja osim proizvoda ribarstva, kupnja ili zakup poljoprivrednog zemljišta.

-Operativno poslovanje poljoprivrednog gospodarstva koju Matković Ante planira provesti u ostvarivanju zadanih si ciljeva odnosi se na konzultantske usluge pripreme poslovnog plana i pripreme natječajne dokumentacije pokazujući ozbiljnost namjere provođenja vlastitog programa razvoja i modernizacije na svom gospodarstvu.

- Dodijeljeni iznos bodova: 30

Predsjednik Upravnog odbora daje projektnu prijavu na glasovanje, te je četrnaest (14) članova Upravnog odbora glasovalo sa DA.

Projektna prijava je jednoglasno izglasana, te će korisniku biti dodijeljena Odluka o odabiru projekta.

|  |  |  |
| --- | --- | --- |
| **Članovi Upravnog odbora** | | |
| **Civilni sektor** | **Javni sektor** | **Gospodarski sektor** |
| 5 predstavnika | 3 predstavnika | 6 predstavnika |
| 35,71 % | 21,42% | 42,85 % |

**11. OPG Crnić Hrvoje, T.O.1.3.3./20-25**

- Planira se kupnja Vadilice za krumpir - rabljeno, freze 1,8 m - rabljene, Rasipača 600 L-rabljenog, plastenika 6x30 m - novog, traktora s homologacijom-rabljenog, izrada poslovnog plana i prikupljanje dokumentacije.

- Cilj je modernizacija i unaprjeđenje rada i poslovanja OPG-a te povećanje porizvodnog kapaciteta koji se namjeravaju ostvariti nabavom potrebne poljoprivredne mehanizacije i opreme. Za povećanje proizvodnih kapaciteta OPG-u je nužno potrebna kupnja dodatnog, većenog plastenika za uzgoj povrtmih kultura.

- Dodijeljeni iznos bodova: 30

Predsjednik Upravnog odbora daje projektnu prijavu na glasovanje, te je četrnaest (14) članova Upravnog odbora glasovalo sa DA.

Projektna prijava je jednoglasno izglasana, te će korisniku biti dodijeljena Odluka o odabiru projekta.

|  |  |  |
| --- | --- | --- |
| **Članovi Upravnog odbora** | | |
| **Civilni sektor** | **Javni sektor** | **Gospodarski sektor** |
| 5 predstavnika | 3 predstavnika | 6 predstavnika |
| 35,71 % | 21,42% | 42,85 % |

**12. OPG Roso Mladen, T.O.1.3.3./20-31**

- Nabava potrebne poljoprivredne mehanizacije i opreme za nasad oraha i lijeske.

- Osnovni ciljevi su modernizacija, unaprjeđenje rad i poslovanja OPG-a te kvalitetno održavanje postojećeg i povećanje proizvodnog kapaciteta. Sve navedene aktivnosti se planiraju realizirati nabavom poljoprivredne mehanizacije i dodatne poljoprivredne opreme, koja je od prijeke važnosti za održavanje i zaštitu nasada te kasnije u plodonošenju za branje i čišćenje plodova. Planirana je nabava polovnog traktora marke YTO 554, 55ks, nabava malčera s bočnim hidrauličnim pomakom, širine 160 centimetara, i polovna tanjurača s 20 diskova. Nabava polovne drobilice lješnjaka i oraha zajedno sa separatorom za odvajanje jezgre od ljuske. Gospodarstvo bi kupilo i novu bočnu frezu pipalicu, FPM Deljanin ROT 700, novu pumpu za navodnjavanje marke Boxer, model BX-7014, 6,5 ks protoka 20 000 litara na sat, pogodnu za navodnjavanje i ispumpavanje.

- Dodijeljeni iznos bodova: 30

Predsjednik Upravnog odbora daje projektnu prijavu na glasovanje, te je četrnaest (14) članova Upravnog odbora glasovalo sa DA.

Projektna prijava je jednoglasno izglasana, te će korisniku biti dodijeljena Odluka o odabiru projekta.

|  |  |  |
| --- | --- | --- |
| **Članovi Upravnog odbora** | | |
| **Civilni sektor** | **Javni sektor** | **Gospodarski sektor** |
| 5 predstavnika | 3 predstavnika | 6 predstavnika |
| 35,71 % | 21,42% | 42,85 % |

**13. OPG Ivičić Petar, T.O.1.3.3./20-25**

- Nabava poljoprivredne mehanizacije i opreme: traktor rabljeni od minimalno 30 kW, građenje spremišta za sijeno površine od mininimalno 20m2 i kupnja nove rotacione kose.

- Ulaganje u projektu se odnosi na kupnju poljoprivredne mehanizacije, i opreme koji će doprinijeti modernizaciji poljoprivrednih gospodarstava te poboljšanju procesa rada i poslovanja. Projektom je predviđena nabavka nove rotacione kose koja će imati pozitivan utjecaj na okoliš. Traktor će se koristiti za obavljanje osnovnih agrotehničkih poslova na poljoprivrednom gospodarstvu (oranje, sijanje, kultiviranje, prskanje itd.), dok će se rotaciona kosa za obradu (košnja) zemljišta poljoprivrednog gospodarstva. Nabavom poljoprivredne mehanizacije, strojeva i opreme iz predmetnog projekta poljoprivredno gospodarstvo će znatno modernizirati procese rada što će u budućnosti povećati proizvodne kapacitete i doprinijeti efikasnosti i efektivnosti rada, a samim time i ekonomičnost te u konačnici dobit.

- Dodijeljeni iznos bodova: 30

Predsjednik Upravnog odbora daje projektnu prijavu na glasovanje, te je četrnaest (14) članova Upravnog odbora glasovalo sa DA.

Projektna prijava je jednoglasno izglasana, te će korisniku biti dodijeljena Odluka o odabiru projekta.

|  |  |  |
| --- | --- | --- |
| **Članovi Upravnog odbora** | | |
| **Civilni sektor** | **Javni sektor** | **Gospodarski sektor** |
| 5 predstavnika | 3 predstavnika | 6 predstavnika |
| 35,71 % | 21,42% | 42,85 % |

**14. OPG Lukavec Danijel, T.O.1.3.3./20-36**

**-** Kupnja poljoprivrednog zemljišta, bijelog luka, polovnog traktora, prikolice i autoprikolice.

- Kupovina poljoprivrednog zemljišta veličine 0,89 ha koja doprinosi cilju povećanje proizvodnog kapaciteta iskazanom kroz povećanje ukupnog ekonomskog rezultata jer se kupovinom poljoprivrednog zemljišta povećavaju površine gospodarstva.

- Na tom zemljištu obiteljsko poljoprivredno gospodarstvo Lukavec Danijel planira jedne godine zasaditi bijeli luk a jedne grah po pravilu plodoreda. Isto tako se planira se ulaganje u nabavku poljoprivredne mehanizacije, strojeva i opreme, kupovina nove šprice i freze. Ulaganjem u opremu namjerava se povećati poljoprivredna učinkovitost i produktivnost gospodarstva. OPG Lukavec planira provedbom ovog projekta kupiti i polovni traktor, prikolicu i autoprikolicu. Provedbom ovog projekta i kupovinom potrebnih strojeva i opreme povećati će se produktivnost proizvodnje povrća te će se smanjiti troškovi.

- Dodijeljeni iznos bodova: 30

Predsjednik Upravnog odbora daje projektnu prijavu na glasovanje, te je četrnaest (14) članova Upravnog odbora glasovalo sa DA.

Projektna prijava je jednoglasno izglasana, te će korisniku biti dodijeljena Odluka o odabiru projekta.

|  |  |  |
| --- | --- | --- |
| **Članovi Upravnog odbora** | | |
| **Civilni sektor** | **Javni sektor** | **Gospodarski sektor** |
| 5 predstavnika | 3 predstavnika | 6 predstavnika |
| 35,71 % | 21,42% | 42,85 % |

**15. OPG Jelić Đorđe, T.O.1.3.3./20-16**

**-** Kupnja stoke, nove poljoprivredne mehanizacije.

- Planira se nabavka stoke, ovaca u cilju povećanja proizvodnog kapaciteta iskazanog kroz povećanje standardnog ekonomskog rezultata, a što pretpostavlja povećan broj grla stoke, bolju poziciju na tržištu, te bolji prihod gospodarstva.

- Poduzetnik kupuje i novu poljoprivrednu mehanizaciju: utovarivač prednji za traktor, prikolica nosivosti do 5 t. Nova mehanizacija uvjet je za modernizaciju i unaprjeđenje procesa rada i poslovanja na gospodarstvu ( lakša manipulacija gnojivom, lakši utovar i istovar hrane u balama te prijevoz).

- Dodijeljeni iznos bodova: 25

Predsjednik Upravnog odbora daje projektnu prijavu na glasovanje, te je četrnaest (14) članova Upravnog odbora glasovalo sa DA.

Projektna prijava je jednoglasno izglasana, te će korisniku biti dodijeljena Odluka o odabiru projekta.

|  |  |  |
| --- | --- | --- |
| **Članovi Upravnog odbora** | | |
| **Civilni sektor** | **Javni sektor** | **Gospodarski sektor** |
| 5 predstavnika | 3 predstavnika | 6 predstavnika |
| 35,71 % | 21,42% | 42,85 % |

**16. OPG Komendanović Josip,** **T.O.1.3.3./20-17**

- Kupnja novog traktora kojim će značajno unaprijediti poslovanje.

- Nabava novog traktora prijeka je potreba za ovo gospodarstvo jer postojeći traktor je izuzetno nerentabilan zbog svoje starosti je podložan čestim kvarovima, većoj potrošnji goriva i emisiji štetnih plinova. Sve navedeno negativno utječe na proizvodnju sa više aspekata, povećavaju se troškovi i narušava se priroda ekološkog uzgoja. Nabava novog stroja bi uklonila navedene negativne učinke te indirektno utjecala na povećanje prihoda.

- Dodijeljeni iznos bodova: 25

Predsjednik Upravnog odbora daje projektnu prijavu na glasovanje, te je četrnaest (14) članova Upravnog odbora glasovalo sa DA.

Projektna prijava je jednoglasno izglasana, te će korisniku biti dodijeljena Odluka o odabiru projekta.

|  |  |  |
| --- | --- | --- |
| **Članovi Upravnog odbora** | | |
| **Civilni sektor** | **Javni sektor** | **Gospodarski sektor** |
| 5 predstavnika | 3 predstavnika | 6 predstavnika |
| 35,71 % | 21,42% | 42,85 % |

**17. OPG Crnić Ivica, T.O.1.3.3./20-26**

- Kupnja pluga, prikolice kiper, rotodrljača i teška drljača koja će uvelike pomoći korisniku pri bržem i kvalitetnijem obavljanju poljoprivrednih poslova.

- Cilj projekta je unaprjeđenje i modernizacija rada i poslovanja OPG-a. Mehanizacija je neophodna za obradu tla, te zbog sadnog materijala koji se treba dobro primiti u tlo kako bi dao očekivani prinos. Poslovanje i rad obiteljskog gospodarstva biti će unaprjeđeno i modernizirano.

- Dodijeljeni iznos bodova: 25

Predsjednik Upravnog odbora daje projektnu prijavu na glasovanje, te je četrnaest (14) članova Upravnog odbora glasovalo sa DA.

Projektna prijava je jednoglasno izglasana, te će korisniku biti dodijeljena Odluka o odabiru projekta.

|  |  |  |
| --- | --- | --- |
| **Članovi Upravnog odbora** | | |
| **Civilni sektor** | **Javni sektor** | **Gospodarski sektor** |
| 5 predstavnika | 3 predstavnika | 6 predstavnika |
| 35,71 % | 21,42% | 42,85 % |

**18. OPG Đurić Velibor, T.O.1.3.3./20-29**

- Kupovina 0,5 ha poljoprivrednog zemljišta, kupovina 5 teladi, 8 krmača te kupovina sijačice.

-Ulaganjem u nabavku poljoprivredne mehanizacije, strojeva i opreme u ovom slučaju kupovinom nove pneumatske sijačice modernizirati ćemo gospodarstvo. Ulaganjem u opremu povećati će se učinkovitost i produktivnost gospodarstva, te će smanjiti rashodi i ubrzati rad. Aktivnostima kupnje poljoprivrednog zemljišta i kupovinom stoke povećavamo proizvodne kapacitete iskazane kroz povećanje ukupnog standardnog ekonomskog rezultata. Kupnja poljoprivrednog zemljišta će se koristiti za ishranu stoke. Cilj kupnje dodatne stoke je povećanje proizvodnih kapaciteta.

- Dodijeljeni iznos bodova: 25

Predsjednik Upravnog odbora daje projektnu prijavu na glasovanje, te je četrnaest (14) članova Upravnog odbora glasovalo sa DA.

Projektna prijava je jednoglasno izglasana, te će korisniku biti dodijeljena Odluka o odabiru projekta.

|  |  |  |
| --- | --- | --- |
| **Članovi Upravnog odbora** | | |
| **Civilni sektor** | **Javni sektor** | **Gospodarski sektor** |
| 5 predstavnika | 3 predstavnika | 6 predstavnika |
| 35,71 % | 21,42% | 42,85 % |

**Ad9: Donošenje prijedloga Obavijesti o Odbijanju prijave projekta zbog nedovoljno raspoloživih sredstava za Tip operacije 1.3.3. „Potpora razvoju malih poljoprivrednih gospodarstava**

Predsjednik Upravnog odbora Marjan Tomas otvorio je ovu točku dnevnog reda, te daje riječ Voditeljici LAG-a Ivani Čik, koja objašnjava članovima Upravnog odbora da je na Natječaj pristiglo 22 projektne prijave, od čega se 18 projekata nalazi iznad praga raspoloživih sredstava. Obavijest o odbacivanju prijave zbog nedovoljno raspoloživih sredstava izdaje se za dva (2) Korisnika koji se nalaze ispod praga raspoloživih sredstava. Upravni odbor donosi ovu Odluku temeljem dodijeljenog broja bodova Nositelju projekta i pozicije na Konačnoj Rang listi.

Obavijest o Odbacivanju prijave zbog nedovoljno raspoloživih sredstava izdaje se za Korisnike:

1. **OPG Dujić Danijela, evidencijski broj prijavitelja T.O.1.3.3./20-30, OIB: 04749412472, Hrvatske Republike 74, Dalj, 31226 Erdut,**
2. **OPG Ivičić Jozo, evidencijski broj prijavitelja T.O.1.3.3./20-35, OIB: 16265381210, Hrvatske Republike 112, 31216 Antunovac.**

Predsjednik Upravnog odbora otvara raspravu, no kako rasprave nije bilo, daje ovu točku na glasanje, te je točka dnevnog reda jednoglasno usvojena.

**Ad10: Donošenje prijedloga Odluke o utvrđivanju Konačne rang liste za Tip operacije** **1.3.3. „Potpora razvoju malih poljoprivrednih gospodarstava“**

Predsjednik Upravnog odbora Marjan Tomas otvorio je ovu točku dnevnog reda, te predao riječ Voditeljici LAG-a Vuka-Dunav Ivani Čik, koja je pojasnila članovima Upravnog odbora Konačnu rang listu za Tip operacije 1.3.3. „Potpora razvoju malih poljoprivrednih gospodarstava“, na kojoj su Prijavitelji čiji su projekti pozitivno izglasani poredani prema broju bodova i vremenu prijave.

Predsjednik Upravnog odbora otvara raspravu, no kako rasprave nije bilo, daje ovu točku na glasanje, te je točka dnevnog reda jednoglasno usvojena.

**Ad11: Donošenje prijedloga odluke o usvajanju Sporazuma o suradnji za provedbu međuteritorijalnog II. projekta suradnje**

Voditeljica LAG-a informira članove Upravnog odbora o sklapanju partnerstva LAG-a Vuka-Dunav s ostala tri LAG-a s područja OBŽ-a: LAG Bosutski niz, LAG Karašica i LAG Cetinska krajina. Cilj suradnje drugog projekta suradnje T.O. 19.3.2. sukladnog T.O. 3.1.2. Provedba aktivnosti suradnje iz LRS je putem partnerstva s drugim LAG-ovima ili lokalnim partnerstvima s područja Hrvatske, održivo upravljanje prirodnim i kulturnim resursima, materijalnom i ne materijalnom kulturnom baštinom. Projekti se mogu provoditi aktivnostima održavanja i lokalnih tradicija i manifestacija, prenošenja znanja, edukacija i informacija o materijalnoj i ne materijalnoj baštini.

Nakon izlaganja točka je dana na glasanje te je jednoglasno usvojena.

**Ad12: Donošenje prijedloga Odluke o usvajanju prijedloga financijskog plana Lokalne akcijske grupe Vuka – Dunav za 2021. godinu**

Predsjednik Upravnog odbora Marjan Tomas otvara ovu točku dnevnog reda, te riječ prepušta voditeljici LAG-a, Ivani Čik. Voditeljica LAG-a obavještava sve prisutne članove da se financijski plan za 2021. godinu.

Prihodi za 2020. godinu su:

- Obaveze na zajmove skupine 26,

- Prihodi od prodaje roba i pružanja usluga (gospodarska djelatnost) na računu skupine 31,

- Prihodi od članarina i članskih doprinosa na računu skupine 32,

- Prihodi po posebnim propisima na računu skupine 33,

- Prihodi od financijske imovine na računu skupine 34,

- Prihodi od donacija na računu skupine 35,

- Ostali prihodi na računu skupine 36.

Rashodi za 2021. godinu su:

- Rashodi za radnike na računu skupine 41,

- Materijalni rashodi na računu skupine 42,

- Rashodi amortizacije na računu skupine 43,

- Financijski rashodi na računu skupine 44,

- Ostali rashodi na računu skupine 46.

Nakon izlaganja točka je dana na glasanje te je jednoglasno usvojena.

**Ad13: Donošenje prijedloga Odluke o usvajanju prijedloga plana rada Lokalne akcijske grupe Vuka – Dunav za 2021. godinu**

Predsjednik Upravnog odbora otvara ovu točku dnevnog reda, te riječ prepušta voditeljici LAG-a, Ivani Čik koja upoznaje članove Upravnog odbora s Planom rada za 2021. godinu. Najveći dio rada LAG-a u 2021. godini se bazira na provedbi LRS-a LAG-a Vuka – Dunav. LAG Vuka-Dunav je sa završnim Upravnim odborom i Skupštinom u 2020. godini donio sve odluke vezane za LAG Natječaje, te u 2021. godini nije planirano raspisivanje natječaja, obzirom da je alokacija za Podmjeru 19.2 u potpunosti iskorištena. No, obzirom na Smjernice vezane uz dosada raspisane natječaje i Sporazum suradnji i izvršavanju delegiranih administrativnih provjera prilikom provedbe operacija u okviru Strategije lokalnog razvoja pod vodstvom zajednice, potpisan sa Agencijom za plaćanja u poljoprivredi, ribarstvu i ruralnom razvoju, LAG Vuka-Dunav u obvezi je vršiti kontrole posjetu lokaciji ulaganja za mjere i projekte za koje od strane APPRRR-a dobije nalog. U 2021. godini izraditi će se evaulaciju i učinak provedbe LRS za cijelo programsko razdoblje 2014.-2020. Isto tako nas u 2021. godini očekuje izrada nove Lokalne razvojne strategije LAG-a Vuka-Dunav.

Nakon izlaganja točka je dana na glasanje te je jednoglasno usvojena.

**Ad14:** **Donošenje odluke o usvajanju Plana nabave za 2021. godinu**

Predsjednik Upravnog odbora otvara ovu točku dnevnog reda te riječ prepušta Voditeljici Ivani Čik. Voditeljica je protumačila Plan nabave za 2021. godinu te je točka dnevnog reda otvorena za raspravu.

Kako rasprave nije bilo, točka je dana na glasanje, te jednoglasno usvojena.

**Ad15: Donošenje prijedloga Odluke o godišnjoj članarini redovitih članova LAG-a Vuka-Dunav za 2021. godinu**

Voditeljica LAG-a Ivana Čik, članovima Upravnog odbora predstavlja i iznosi kako će godišnja članarina redovitih članova Lokalne akcijske grupe Vuka-Dunav za 2021. godinu biti u slijedećim iznosima:

* Općine/mjesni odbor 2,00 kn po stanovniku
* Pravne osobe 200,00 kuna
* Udruge 200,00 kuna
* Fizičke osobe 100,00 kuna

Kako rasprave nije bilo, točka dnevnog reda dana je na glasanje, te jednoglasno usvojena.

**Ad16: Razno**

Na kraju sjednice, Predsjednik se zahvalio članovima Upravnog odbora na kvalitetnoj suradnji i komunikaciji. Pozvao je članove Upravnog odbora da dalje sudjeluju u radu LAG-a kako bi se što kvalitetnije sudjelovalo u provedbi Lokalne razvojne strategije LAG-a Vuka-Dunav.

Kako nije bilo dodatnih komentara i rasprave, predsjednik Upravnog odbora zaključuje sjednicu u 10:00.

URBROJ: UO/20-78

U Antunovcu, dana 29. prosinca 2020.godine

|  |  |
| --- | --- |
| Zapisničar  Sanja Šimić | Predsjednik Upravnog odbora   LAG-a Vuka – Dunav  Marjan Tomas |
|  |
| Ovjerovitelj zapisnika  Ljubica Šunić | |